25 municipis reunits a Alboraia per la cultura per a preparar la campanya Anem al Teatre 2025
26 de Gener de 2025

Tècnics de cultura de 25 municipis han dut a terme una reunió de treball a la Casa de la Cultura 'Josep Peris Aragó' amb l'organització de Anem al Teatre. D'aquesta manera, s'ha posat en marxa la preparació de la campanya d'aquest 2025 a Alboraia, que és un dels punts clau de la cultura de tota la comarca gràcies a una programació variada i potent cada any.

La trobada també ha servit per a conéixer informació sobre les ajudes SARC i altres subvencions. A més, s'han escoltat propostes sobre localitats i companyies teatrals afectades per la DANA, que han perdut el seu espai i part de la seua agenda de representacions en el desastre.

La regidora de Cultura d'Alboraia, Conxa Villena Sierra, els ha rebut, destacant i agraint la gran labor que realitzen com a tècnics i tècniques de cultura als ajuntaments. Posteriorment, els ha deixat en les bones mans de la tècnica de cultura d'Alboraia, Encarna Dolz.